**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2022. június 22-i ülésére)

## TÁRGY: GMOSER ISTVÁN HASZONBÉRLETI SZERZŐDÉSÉNEK MEGHOSSZABBÍTÁSA

Gmoser István 6200 Kiskőrös, Siványdűlő tanya 95. szám alatti lakos (a továbbiakban Kérelmező) a Képviselő-testület 93/2019. számú határozatával haszonbérleti szerződést kötött Kiskőrös Város Önkormányzatával a Kiskőrös 2725/3 hrsz-on nyilvántartott 5 ha 4688 m2 alapterületű, kivett beépítetlen terület, árok művelési ágú ingatlan területéből 2 ha 5000 m2 területrész és a Kiskőrös, külterület 0559 hrsz-ú, 3 ha 3609 m2 alapterületű, kivett vásártér rendeltetésű ingatlan területéből 7000 m2 területrész – Imperial Gyógyszálló és Gyógyfürdő melletti területek - mezőgazdasági célú bérbevétele tárgyában 3 éves időtartamra. Szerződő felek a haszonbérlet díját évi bruttó 224.000,-Ft összegben állapították meg. A haszonbérleti szerződés 2022. július 14. napjával megszűnik. Kérelmező a fent nevesített területek használati jogának meghosszabbítását kezdeményezte további két éves időtartamra.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendeletének 27. § (2) bekezdésében foglaltak szerint az önkormányzati vagyon használati, hasznosítási jogának 1 évet meghaladó átengedéséről a Képviselő-testület dönt.

Kiskőrös Város Önkormányzata tulajdonában álló földterületek haszonbérbeadás útján történő hasznosítása az Önkormányzat részére bevételt biztosít, továbbá az érintett földterület kezelése, tisztán tartása részbeni tehermentesítést jelent az önkormányzati feladat ellátása alól.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2022. június 14.**

 **Domonyi László s.k.,**

 **polgármester**

### HATÁROZAT-TERVEZET

Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös 2725/3 hrsz-on nyilvántartott 5.4688 m2 alapterületű, kivett beépítetlen terület, árok művelési ágban lévő ingatlan területéből 2.5000 m2 területrészt és a Kiskőrös, külterület 0559 hrsz-ú, 3.3609 m2 alapterületű, kivett vásártér rendeltetésű ingatlan területéből 7000 m2 területrészt haszonbérlet útján hasznosítsa, a hasznosításuk érdekében Gmoser István őstermelővel a haszonbérleti jogviszony időtartamát a határozat-tervezet mellékletét képező szerződésben foglalt feltételekkel, 2024. július 14. napjáig meghosszabbítsa.
2. felhatalmazza a polgármestert a határozat-tervezet mellékletét képező haszonbérleti szerződés megkötésére, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen